สิ่งที่แสดงความสามารถของทนายความได้ชัดเจนที่สุด คืออะไร?
ผู้เขียนเห็นว่าสิ่งที่เป็นหน้าตาที่จะแสดงให้เห็นถึงความสามารถของทนายความได้ชัดเจนที่สุด ตามความเห็นของผู้เขียน ย่อมเป็น “สำนวนคดี” ในแต่ละคดีที่ทนายความผู้นั้นเคยทำ ซึ่งจะบันทึกเรื่องราวของคดีทั้งหมดตั้งแต่การวางรูปคดี การตรวจสอบข้อเท็จจริงและข้อกฎหมาย การร่างฟ้อง ร่างคำให้การ จังหวะและรูปแบบการยื่นคำคู่ความต่างๆในคดีเพื่อชิงความได้เปรียบในคดี การแถลงด้วยวาจาต่างๆที่จะปรากฏในรายงานกระบวนพิจารณา ซึ่งจะแสดงให้เห็นถึงไหวพริบและความกล้าหาญในการรักษาผลประโยชน์ของลูกความ และที่สำคัญที่สุด บันทึกการถามพยาน ที่จะแสดงให้เห็นถึงฝีมือในการถามพยานของทนายคนนั้นๆ ไม่ว่าจะเป็นการซักถาม ถามค้าน ถามติง

ซึ่งทนายความคนไหน จะเป็นทนายความที่มีฝีมือหรือไม่ ย่อมรู้ได้โดยการตรวจสอบสำนวนคดีในอดีตของทนายความผู้นั้น เพราะสำนวนคดีแต่ละคดี ย่อมจะบ่งชี้ให้เห็นว่า ทนายความผู้นั้นมีความใส่ใจในการทำคดีเพียงใด มีความสามารถในการร่างฟ้อง ร่างคำให้การเพียงใด มีสไตล์การทำงานที่รักษาผลประโยชน์ของลูกความแค่ไหน และมีฝีมือในการซักถาม ถามค้าน ถามติง แค่ไหน
สิ่งที่แสดงความสามารถของทนายความได้ชัดเจน คือ “สำนวนคดี” ของทนายความ สำนวนคดีของทนายจะมีการบันทึกเรื่องราวของคดีทั้งหมดตั้งแต่การวางรูปคดี การตรวจสอบข้อเท็จจริงและข้อกฎหมาย การร่างฟ้อง ร่างคำให้การ จังหวะรูปแบบการยื่นคำคู่ความต่างๆในคดีเพื่อชิงความได้เปรียบในคดี การแถลงด้วยวาจาต่างๆที่จะปรากฏในรายงานกระบวนพิจารณา อันแสดงถึงไหวพริบและความกล้าหาญในการรักษาผลประโยชน์ของลูกความ และบันทึกการถามพยาน ที่จะแสดงให้เห็นถึงฝีมือในการซักถาม ถามค้าน หรือถามติงพยานของทนายคนนั้น การจะตรวจสอบสำนวนคดีจะชี้ให้เห็นว่าทนายผู้นั้นมีความใส่ใจในการทำคดีเพียงใด มีความสามารถและฝีมือแค่ไหน
ความรู้พื้นฐานกฏหมาย,ข่าวสารทั่วไป สถิติต่างๆ